text: Иво Димов венчае Валентин и Валентина на Свети Валентин | Haskovo.Live
  Начало България Иво Димов венчае Валентин и Валентина на Свети Валентин
  Иво Димов венчае Валентин и Валентина на Свети Валентин
  На 14 февруари – Деня на влюбените, Валентина и Валентин от Димитровград ще сключат граждански брак в ритулната зала на общината. За младата двойка това ще е троен празник, тъй като освен именици и младоженци, Валентин в утрешния ден е и рожденик. Събитието е планирано от 16.00ч., когато лично кметът на общината Иво Димов ще венчае двамата влюбени. Традиционно младоженците получават като подарък бутилка червено и други подаръци от общината, с пожелание за щастлив семеен живот. През 2015 година по предложение на кмета на община Димитровград Иво Димов гражданският ритуал, за сключващите брак на 14 февруари – Деня на влюбените, е безплатен.
  Междувременно стана ясно, че четири двойки ще сключат брак в Хасково утре. Първият ритуал е насрочен за 11 часа в ритуалната зала в Младежки център. За втора поредна година сключването на брак в Хасково на 14 февруари е безплатно. Всички младоженци ще получат специални подаръци от общината –бутилка вино и сувенири.От началото на година до днес в Хасково са сключени 18 брака. През 2017 в Хасково са извършени 351 ритуала за сключване на граждански брак.